7. ΝΟΜΟΣ 291 της 25/29 Σεπτ.1914 Περί τροποποιήσεως των ν. 147 και 262 περί της εν ταις Ν. Χώραις εφαρμοστέας νομοθεσίας και της δικαστικής αυτών οργανώσεως. Άρθρ.1.-Η εν Κρήτη ισχύς των διατάξεων της ελληνικής πολιτικής δικονομίας, καθ’ ο μέρος εισήχθησαν αύται δια του άρθρ. 5 του ν. 147, αναστέλλεται από της ισχύος του παρόντος νόμου. Επαναφέρεται δ’ αυτόθι εν ισχύι η κρητική πολιτική δικονομία, οία εκράτει κατά τον χρόνον της εισαγωγής της ελληνικής νομοθεσίας, ως και εκ του κρητικού δικαστικού οργανισμού αι διατάξεις των άρθρ. 6,7,8,11,12,17 εδάφιον Α’ και 18, απαλειφομένων εκ του τελευταίου των λέξεων «και ποινικών», τροποποιουμένης δε της διατάξεως του άρθρ. 6 κατά τούτο, ότι αι διεκδικητικαί αγωγαί ακινήτων, αν η αξία του αντικειμένου της δίκης δεν υπερβαίνει τας εξακοσίας δραχμάς, εισάγονται αποκλειστικώς ενώπιον του ειρηνοδικείου. Η διατάξις του άρθρ. 16 του ν. 262 παραμένει εν ισχύι, επεκτεινομένη και εις τας εφεξής υπό τους αυτούς όρους ασκουμένας αιτήσεις αναιρέσεως. Άρθρ.2-6.(Μεταβατικαί διατάξεις). 